hu en hu en hu hu hu hu en en hu en hu hu hu hu hu ru hu hu hu hu hu hu hu hu hu hu hu hu hu hu hu en en en en en en en en en hu hu hu hu hu hu hu hu hu hu hu hu hu en hu hu hu hu en en en en en en en hu hu eo
Az ünnep nem az ajándékokról szól
Süveges Gergőéknél szorgos angyalok időben feldíszítik a karácsonyfát, így a családnak jut ideje az ünnepi előkészületekre december 24-én. A Magyar Televízió műsorvezetője és felesége négy kisgyereket nevel, akikkel igyekeznek nem csak karácsonykor tartalmasan együtt lenni.
– Hogyan emlékszik vissza a gyerekkori karácsonyokra?
– Kiskoromban a nagyszüleimnél gyűlt össze az egész nagy család. A lakásuk több mint három méter belmagasságú volt, ahol természetesen plafonig ért a karácsonyfa. Hagyomány volt, hogy a fát már 23-án feldíszítették az angyalok, és 24-én a gyerekeknek nem volt szabad bemenni a nappaliba. Amikor aztán szenteste kitárult az ajtó, az tényleg maga volt a csoda. Később persze már nekem is szabad volt bemenni a szobába gyertyagyújtás előtt, de amikor átmentem a nappalin elfordítottam a fejem, hogy ne rontsam el a meglepetést. Próbáltam ezt a csodát megőrizni.
– Felnőttként hogyan alakították ki a saját karácsonyi szokásaikat a feleségével?
– A készülődés nálunk is 23-án este veszi kezdetét, az angyalok feldíszítik a fát és onnantól gyerekeknek nincs belépés a nappaliba. Azt viszont a házasságunk elején megbeszéltük, hogy mi magunk ünnepeljük a szentestét. Akkor is így volt ez, amikor még csak kettesben ünnepeltünk és így van ez most is, amikor már hatan álljuk körül a fát.
– Mi történik azután, hogy végre feltárul a nappali ajtaja?
– 24-én az egész nap ünnepi hangulatban telik, s éppen ezért ilyenkor mindig kalács a reggeli. Délután elmegyünk a pásztorjátékra a templomba, majd onnan hazatérve szólal meg a csengettyű, ropognak a csillagszórók. Amikor besereglünk, az ajándékok le vannak pléddel takarva, sokat sejtetően dudorodnak a fa alatt. Letelepszünk a fából faragott betlehemünk elé, együtt imádkozunk, elolvassuk a Bibliából a születés történetét, karácsonyi dalokat énekelünk. Ezt követően nézzük csak meg az ajándékokat. Mindig kerül a fa alá olyan meglepetés, ami közös ajándék, az összes gyereknek szól. Próbálunk nemcsak ránézni az ajándékra, hanem kipróbáljuk. Aztán persze mindenkinek van személyre szóló ajándéka is. Nem szeretnénk, hogy a szenteste pusztán az ajándékokban való tobzódásról szóljon.
– Mennyire nehéz ennek gátat szabni?
– Nálunk az ajándékozás elsősorban a gyerekeknek szól. Mi a feleségemmel csak jelképes dolgokat veszünk vagy készítünk egymásnak, ahogyan a családtagoknak is.
– Milyen testvérek a gyerekei?
– Közel vannak egymáshoz korban: a legidősebb hat és fél éves, a legfiatalabb másfél, vagyis durván öt év korkülönbség van a négy gyerek között. A kicsik persze rettenetesen figyelnek a nagyokra és sokat tanulnak tőlük. Ők meg nagyon sokat tanulnak az iskolából és az óvodából, ami így a kicsikhez is eljut. Szoros a kapcsolatuk, nagyon számon tartják egymást. Mi ebben próbálunk is segíteni, elsimítjuk a nézeteltéréseket.
Süveges Gergő és felesége négy gyermeket nevel
– Hogyan lehet az ünnepi hangulatot és odafigyelést átültetni a hétköznapokra?
– Bizony kemény munka eredménye. Az, hogy kapcsolatban maradjunk a feleségemmel is meg a gyerekek is ismerjenek engem, időt és energiát igényel. Az együtt töltött idő persze lehet néhány perc is, de akkor a teljes figyelmemmel igyekszem ott lenni.
Click to share on Facebook (Opens in new window)
Click to share on Pinterest (Opens in new window)
Click to share on LinkedIn (Opens in new window)
Click to share on WhatsApp (Opens in new window)
Click to share on Skype (Opens in new window)
Click to email a link to a friend (Opens in new window)
Leave a Reply Cancel reply
Ez az oldal az Akismet szolgáltatást használja a spam csökkentésére. Ismerje meg a hozzászólás adatainak feldolgozását .
#örömblogolás (10) blogolás (8) olvasószerzés (3) podcast (2) social media (3)
Cikkeim Kategória kijelölése Blog Interjúk Kritikák Publicisztika
A www.donaszi.hu weboldal magára nézve kötelezőnek ismeri el jelen jogi közlemény tartalmát. Kötelezettséget vállal arra, hogy tevékenységével kapcsolatos minden adatkezelés megfelel a jelen szabályzatban és a hatályos jogszabályokban meghatározott elvárásoknak. Tovább
©2020  www.donaszi.huAz oldal, valamint a rajta található szöveges és képi tartalom szerzői jogvédelem alatt áll.
Örömmel veszem, ha megosztod mással is, amit nálam olvastál, de kérlek minden esetben legyen teljes forrásmegjelölés (link és név). Köszi!
A weboldal cookie-kat használ, hogy biztonságos böngészés mellett a legjobb felhasználói élményt nyújthassa. További információ Engedélyezem
A süti beállítások ennél a honlapnál engedélyezett a legjobb felhasználói élmény érdekében. Amennyiben a beállítás változtatása nélkül kerül sor a honlap használatára, vagy az "Elfogadás" gombra történik kattintás, azzal a felhasználó elfogadja a sütik használatát.